Алыджымрэ Урысеймрэ бзэмрэ литературэмкIэ я илъэсыр Салоники къыщызэIуахащ
УФ-м и Президентым нэгъуэщI къэралхэм щэнхабзэ Iуэхухэр ядэщIэнымкIэ и лIыкIуэ Швыдкой Михаилрэ Алыджым и лIыкIуэу Урысейм щыIа Клис Илиасрэ Iэ щIадзащ зэрызэдэлэжьэнум. Ауэ мы Iуэхур нэхъ япэIуэкIэ къежьащ.
2018 гъэм и дыгъэгъазэм Президент Путин Владимиррэ Алыджым и Правительствэм и унафэщI Ципрас Алексисрэ зэгурыIауэ щытащ 2020 гъэм и накъыгъэ мазэ пщIондэ бзэмрэ литературэмкIэ я илъэсхэр екIуэкIыну.
Иджы мы махуэхэм Урысейр Салоники щекIуэкIа тхылъ жармыкIэм хьэщIэу зэрырагъэблэгъар щIэдзапIэфI мы Iуэхум хуэхъуауэ жыпIэ хъунущ.
Тхыгъэхэр зэдзэкIынымкIэ Урысейм и институтым абы ишащ тхылъ миным щIигъу. Дапхъэ щхьэхуэ хухахат урысыбзэмрэ алыджыбзэмрэ зэрадж тхылъхэм.
Урысеймрэ Алыджымрэ я щэнхабзэ зэпыщIэныгъэхэм теухуауэ ирагъэкIуэкIа зэIущIэм хэтащ къэралитIым я депутатхэм щыщ, тхакIуэ, усакIуэ цIэрыIуэхэр.
